କାର୍ରେ କର୍ନାଟକ ଗଞ୍ଜେଇ ଚାଲାଣ\n-୩ ଗିରଫ -୨ଟି କାର, ବନ୍ଧୁକ ଓ ୭୦ ହଜାର ଟଙ୍କା ଜବତ ଭୁବନେଶ୍ୱର, ୧।୧୨(ବ୍ୟୁରୋ)- ରାଜଧାନୀର\nକାର୍ରେ କର୍ନାଟକ ଗଞ୍ଜେଇ ଚାଲାଣ\t December 1st, 00:00 AM December 1st, 00:00 AM\n-୩ ଗିରଫ -୨ଟି କାର, ବନ୍ଧୁକ ଓ ୭୦ ହଜାର ଟଙ୍କା ଜବତ ଭୁବନେଶ୍ୱର, ୧।୧୨(ବ୍ୟୁରୋ)- ରାଜଧାନୀରେ ଗଞ୍ଜେଇ କାରବାର ବଢ଼ିବାରେ ଲାଗିଛି। ଫୁଲବାଣୀ ଅଞ୍ଚଳରୁ କାର୍ ଯୋଗେ ଗଞ୍ଜେଇ ବସ୍ତା ଭୁବନେଶ୍ୱରକୁ ଅଣାଯାଇ ଖୁଚୁରା ବେପାରୀଙ୍କୁ ବିକ୍ରି କରାଯାଉଛି। ଏପରି କି ଏଠାରେ ରାଜ୍ୟ ବାହାରକୁ ମଧ୍ୟ ଚାଲାଣ କରାଯାଉଛି। ୩ ଦିନ ତଳେ କୁଇକ୍ ଆକ୍ସନ ଟିମ୍(କ୍ୟୁଏଟି) କଳିଙ୍ଗବିହାର ଅଞ୍ଚଳରୁ ଗୋଟିଏ କାର୍ରୁ ୧ କୁଇଣ୍ଟାଲ ଗଞ୍ଜେଇ ଜବତ କରିଥିବା ବେଳେ ସ୍ପେଶାଲ ସ୍କ୍ବାଡ୍ ଶୁକ୍ରବାର ସକାଳେ ଆଉ ଏକ ଚୋରା ଗଞ୍ଜେଇ କାରବାର୍ର ପର୍ଦ୍ଦାଫାଶ କରିଛି। କାର୍ ଯୋଗେ କର୍ନାଟକକୁ ଗଞ୍ଜେଇ ଚାଲାଣ କରୁଥିବା ୩ ଅଭିଯୁକ୍ତଙ୍କୁ ପୋଲିସ ଗିରଫ କରିଛି। ସେମାନେ ହେଲେ ଖୋର୍ଦ୍ଧା ଜାମୁସାହିର ବାସୁଦେବ ପରିଡା, ବାଙ୍ଗାଲୋରର ଏସ୍. ମନୋଜ ଓ ଏସ୍. ମୋହନ। ସେମାନଙ୍କଠାରୁ ୨ଟି କାର୍, ଗୋଟିଏ ବନ୍ଧୁକ ଏବଂ ୪୦ କି.ଗ୍ରା. ଗଞ୍ଜେଇ ଜବତ ହୋଇଛି। ସୂଚନାଯୋଗ୍ୟ, ବାସୁଦେବ ଜଣେ ପେସାଦାର ଗଞ୍ଜେଇ ବେପାରୀ। ସେ ଗଞ୍ଜେଇ ବେପାର କରିବା ସହ ଅନ୍ୟ ଆପରାଧିକ ମାମଲାରେ ଜଡିତ। ଫୁଲବାଣୀରୁ ଗଞ୍ଜେଇ ଆଣି ସେ ରାଜଧାନୀ ସମେତ ଅନ୍ୟ ରାଜ୍ୟକୁ ଚାଲାଣ କରନ୍ତି। ଗଞ୍ଜେଇ ବିକ୍ରି ଟଙ୍କାରେ ସେ ଦୁଇଟି କାର୍ କିଣିଥିଲେ। ଏହି କାର୍ରେ ସେ ରାଜଧାନୀ ଓ ରାଜ୍ୟ ବାହାରକୁ ଗଞ୍ଜେଇ ଚାଲାଣ କରୁଥିଲେ। ଶୁକ୍ରବାର ସକାଳେ ବାସୁଦେବ ଓ ଅନ୍ୟ ଦୁଇ ଜଣ ଏକ ସୁଇଫ୍ଟ କାର୍ (ଓଡି-୦୨ଏଜେଡ୍-୩୭୭୩) ଓ ମାରୁତି ବାଲେନୋ କାର(ଓଡି-୩୩ଏଫ୍-୮୨୦୦)ରେ ବାଙ୍ଗାଲୋରକୁ ଗଞ୍ଜେଇ ଚାଲାଣ କରୁଥିଲେ। ଏ ନେଇ ଖବର ମିଳିବା ପରେ ସ୍ପେଶାଲ ସ୍କ୍ବାଡ୍ ଏବଂ ଶହୀଦନଗର ପୋଲିସ ରଥରୋଡ୍ ନିକଟରେ ଜଗି ରହିଥିଲେ। ଗଞ୍ଜେଇ ଭର୍ତ୍ତି କାର୍ ଦୁଇଟିକୁ ପୋଲିସ ଅଟକାଇ ଯାଞ୍ଚ କରିଥିଲା। ଉଭୟ ଗାଡ଼ି ଡିକିରୁ ୪୦ କି.ଗ୍ରା. ଗଞ୍ଜେଇ ଏବଂ ଏକ ବନ୍ଧୁକ ମିଳିଥିଲା। ପୋଲିସ ସେମାନଙ୍କୁ ପଚରାଉଚରା କରିବା ପରେ ର଼୍ୟାକେଟର ମାଷ୍ଟରମାଇଣ୍ଡ୍ ବାସୁଦେବ ବୋଲି ସ୍ପଷ୍ଟ ହୋଇଥିଲା।
